als_Latn dik_Latn sag_Latn
Obama për vrasjen e pilotit jordanez nga IS-i: Degjenerimi i ideologjisë çon në barbari
Videoja e pilotit jordanez i djegur i gjallë nga ISIS-i tregon edhe një herë barbarinë e kësaj organizate, deklaroi sot presidenti amerikan, Barack Obama lidhur me vdekjen e pilotit jordanez, të marrë peng nga ISIS-i.
”Kjo na tregon edhe një herë se ku të çon degjenerimi i një ideologjie”, theksoi ai.
Ndërkohë, mbreti Abdallah i Jordanisë ndërpreu vizitën e tij në SHBA për të mbërritur menjëherë në Aman për ndjekjen e situatës së krijuar.
Grupi xhihadist islamik i ISIS-it shpërndau sot një video ku tregohet një njeri i cili digjet i gjallë në një kafaz duke konfirmuar se bëhej fjalë për pilotin jordanez të marrë peng pas rrëzimit të avionit të tij, F-16, në Siri më 24 dhjetor.
Piloti jordanez, Maaz al-Kassasbeh, po kryente një sulm kundër pozicioneve të ISIS-it në kuadër të koalicionit ndërkombëtar antixhihadist nën drejtimin amerikan, kur u mor peng nga xhihadistët.
als_Latn als_Latn als_Latn als_Latn als_Latn als_Latn